14.2.2008 Jurnalul Oficial al Uniunii Europene L 40/1 (Acte adoptate în temeiul Tratatelor CE/Euratom a căror publicare este obligatorie) REGULAMENTE REGULAMENTUL (CE) NR. 125/2008 AL CONSILIULUI din 12 februarie 2008 de modificare a Regulamentului (CE) nr. 3286/94 privind adoptarea procedurilor comunitare în domeniul politicii comerciale comune în vederea asigurării exercitării de către Comunitate a drepturilor care îi sunt conferite de normele comerțului internațional, în special de cele instituite sub egida Organizaţiei Mondiale a Comerţului CONSILIUL UNIUNII EUROPENE, având în vedere Tratatul de instituire a Comunității Europene, în special articolul 133, având în vedere propunerea Comisiei, întrucât: () Regulamentul (CE) nr. 3286/94 al Consiliului () oferă oricărei întreprinderi din Comunitate mijloacele proce- durale de a solicita Comisiei să ancheteze obstacolele în calea comerţului adoptate sau menținute de o țară terţă, dacă aceste obstacole au efecte asupra pieţei din acea țară terță și au efecte comerciale negative asupra întreprinderii din Comunitate. Cu toate acestea, în conformitate cu articolul 4 alineatul (1) din Regulamentul (CE) nr. 3286/94, plângerea formulată de o întreprindere din Comunitate este admi- sibilă numai dacă pretinsul obstacol în calea comerţului dă naştere unui drept la acțiune consacrat de normele comerciale internaționale conținute într-un acord comercial multilateral sau plurilateral. Aceasta înseamnă că, pentru a fi admisibile, plângerile privind presupuse încălcări ale unor obligaţii bilaterale de către o ţară terță trebuie să facă trimitere și la încălcări ale unor norme multilaterale sau plurilaterale. De la adoptarea Regulamentului (CE) nr. 3286/94, Comunitatea a încheiat o serie de acorduri bilaterale care conțin norme materiale aplicabile comerţului între Comunitate și țări terțe și care prevăd obligații mult mai stricte decât normele Organizaţiei Mondiale a Comerţului (OMC). În plus, aceste acorduri includ mecanisme de soluționare a litigiilor eficiente și obligatorii, pentru a arbitra litigiile legate de acele obligații „OMC plus”. () JO L 349, 31.12.1994, p. 71. Regulament modificat prin Regula- mentul (CE) nr. 356/95 (O L 41, 23.2.1995, p. 3). (4) Invocarea de către întreprinderile din Comunitate a acor- durilor bilaterale pentru a formula plângeri în temeiul Regulamentului (CE) nr. 3286/94 ar contribui la suprave- gherea respectării obligațiilor prevăzute în acele acorduri şi la combaterea barierelor în calea comerţului, și la ameliorarea, în acest fel, a accesului exportatorilor la piețele externe, precum și a creșterii economice și a ocupării forței de muncă în cadrul Comunității. Având în vedere aceste evoluții şi pentru a reduce povara administrativă asupra întreprinderilor din Comunitate, dreptul acestor întreprinderi de a formula plângeri cu privire la obstacole în calea comerţului ar trebui extins pentru a include presupuse obstacole în calea comerţului care dau naştere unui drept la acţiune exclusiv în temeiul unor norme comerciale internaționale stabilite printr-un acord comercial bilateral. Prin urmare, Regulamentul (CE) nr. 3286/94 ar trebui să fie modificat în consecinţă, ADOPTĂ PREZENTUL REGULAMENT: Articolul 1 Articolul 4 alineatul (1) din Regulamentul (CE) nr. 3286/94 se înlocuieşte cu următorul text: Orice întreprindere din Comunitate sau orice asociaţie, care are sau nu personalitate juridică, care acționează în numele uneia sau al mai multor întreprinderi din Comunitate, care consideră că aceste întreprinderi au suferit efecte comerciale negative în urma obstacolelor în calea comerţului care au efecte asupra pieţei unei țări terțe, poate formula o plângere scrisă.”